Hoe om 'n klagte in te dien
NVK vorm/NCC form
1. To submit a complaint to the NCC, please download the NCC complaint form by clicking on the NCC complaint form button.
3. FF Plus will then submit the complaint to the NCC on your behalf.
Kopiereg 2014 - Die Vryheidsfront Plus behou kopiereg op alle inhoud op die webblad.
Copyright 2014 - The Freedom Front Plus holds copyright on all content on this site Filippense 4 ABA - My vriende, ek is baie lief vir - Bible Search
Filippense 3 Kolossense 1
1My vriende, ek is baie lief vir julle en ek verlang na julle. Julle maak my bly en ek is baie trots op julle. Ek wil hê julle moet aanhou glo in die Here.
Christene moet reg lewe
2Euodia en Sintige, ek vra vir julle om saam te werk, want julle altwee behoort aan die Here. 3En jy wat altyd saam met my werk, ek vra ook vir jou om hierdie twee vroue te help. Hulle het altwee hard saam met my gewerk om vir ander mense die goeie boodskap te bring, soos Klemens en my ander helpers ook gedoen het. Hulle name is almal geskryf in die *boek van die lewe.
4Julle behoort aan die Here. Daarom moet julle altyd bly wees! Ek sê dit weer, julle moet bly wees! 5Julle moet vriendelik en geduldig wees met al die mense, want die Here sal gou weer kom! 6Julle moenie bekommerd wees nie. Julle moet ernstig bid tot God, julle moet vir Hom sê wat julle nodig het en julle moet vir Hom dankie sê daarvoor. 7Julle behoort aan Christus Jesus. Daarom sal God vir julle vrede gee, vrede wat baie beter is as enige iets waaraan mense kan dink, vrede wat die dinge beskerm wat julle dink.
8Vriende, ek wil vir julle nog iets sê. Julle moet altyd dink aan die dinge wat waar is, wat mooi is, wat reg is, wat *rein is, wat pragtig en goed is. Ja, julle moet dink aan alles wat mooi is, alles waarop ’n mens trots kan wees. 9Julle het geleer en gehoor en gesien hoe ek lewe. Julle moet dieselfde doen, dan sal God wat vrede gee, by julle wees.
10Die Here het my baie bly laat word toe julle nou weer begin wys het dat julle aan my dink. Ek weet julle het voorheen ook aan my gedink, maar julle kon dit nie wys nie. 11Ek sê dit nie omdat ek te min het nie. Ek het geleer om tevrede te wees met dit wat ek het. 12In my lewe het baie dinge met my gebeur. Partymaal het ek te min gehad en partymaal het ek baie gehad, en so het ek geleer om tevrede te wees. Partymaal het ek genoeg gehad om te eet en partymaal was ek honger. Ja, partymaal het ek baie gehad en partymaal het ek te min gehad. 13Christus gee vir my die krag om enige iets te doen, 14maar julle het die regte ding gedoen toe julle my gehelp het toe ek swaargekry het.
15Gemeente van Filippi, nadat ek weggegaan het uit die provinsie Masedonië en begin het om die goeie boodskap te bring, het ander gemeentes nie vir my gesorg nie. Julle weet dat net julle vir my gesorg het. 16Julle het ook ’n paar maal vir my die dinge gestuur wat ek nodig gehad het toe ek in die stad Tessalonika was. 17Maar dit is nie vir my belangrik dat ek iets van julle ontvang nie. Dit is vir my belangrik dat julle die *seën moet ontvang wat mense kry wanneer hulle vir ander mense iets gee. 18Ek het alles gekry wat julle gestuur het en ek het nou genoeg. Epafroditos het vir my die goed gebring wat julle gestuur het, en nou het ek genoeg. Dit wat julle gestuur het, is ’n *offer wat julle vir God gegee het, ’n offer wat Hy graag wil hê, ’n offer waarvan Hy baie hou. 19My God sal vir julle alles gee wat julle nodig het, want Hy het baie wonderlike dinge wat Hy vir ons wil gee, dinge wat van Christus Jesus kom. 20Ons prys God, ons Vader, altyd en altyd! Amen.
21Ek stuur groete vir al die *gelowiges in die stad Filippi wat aan Christus Jesus behoort. Al die vriende hier by my stuur ook groete vir julle. 22Al die gelowiges hier stuur ook groete vir julle. Die mense wat vir die *keiser werk, stuur spesiale groete. 23Ek bid dat die Here Jesus Christus *genadig sal wees vir julle almal.